LT
2023 2 20
Europos Sąjungos oficialusis leidinys
C 63/47
2022 m. gruodžio 15 d.
Bendrojo Teismo nutartis byloje Leonardo / Frontex (Byla T-675/20) (1) (Galimybė susipažinti su dokumentais – Reglamentas (EB) Nr.
1049/2001 – Konkurso procedūra – Stebėjimo iš oro paslauga – Nuotoliniu būdu pilotuojamo orlaivio sistema – Atsisakymas leisti susipažinti – Dviejų pagrindinių šalių prašymai pripažinti, kad nebereikia priimti sprendimo – Atsisakymo nebuvimas – Geras teisingumo vykdymas – Poreikio priimti sprendimą nebuvimas) (2023/C 63/60) Proceso kalba: italų Šalys Ieškovė: Leonardo SpA (Roma, Italija), atstovaujama advokatų M. Esposito, F. Caccioppoli ir G. Calamo Atsakovė: Europos sienų ir pakrančių apsaugos agentūra, atstovaujama H. Caniard, T. Knäbe ir W. Szmidt, padedamų advokato B. Wägenbaur
Dalykas SESV 263 straipsniu grindžiamu ieškiniu ieškovė iš esmės prašo panaikinti 2020 m. spalio 5 d.
Europos sienų ir pakrančių apsaugos agentūros (Frontex) sprendimą, kuriuo ši atmetė ieškovės kartotinę paraišką dėl galimybės susipažinti su dokumentais, pateiktą pagal 2001 m. gegužės 30 d. Europos Parlamento ir Tarybos reglamentą (EB) Nr.
1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).
Rezoliucinė dalis 1.
Nebereikia priimti sprendimo dėl ieškinio.
2. Leonardo SpA padengia savo ir Europos sienų ir pakrančių apsaugos agentūros (Frontex) patirtas bylinėjimosi išlaidas.
(1)
OL C 19, 2021 1 18.
2022 m. gruodžio 19 d.
Bendrojo Teismo nutartis byloje XH / Komisija (Byla T-522/21) (1) (Viešoji tarnyba – Pareigūnai – Paaukštinimas – 2020 m. paaukštinimo procedūra – Sprendimas atsisakyti pakeisti duomenis ieškovės asmens byloje, esančioje „Sysper 2“ – Sprendimas nepaaukštinti ieškovės pareigų – Apskundimo terminai – Imperatyvus pobūdis – Eigos pradžia – Teisinės pagalbos prašymas – Terminų sustabdymas – Terminų skaičiavimas – Vėlavimas – Aplinkybės, kurių nebuvo galima numatyti, arba „force majeure“ atvejis – Pateisinama klaida – Nepriimtinumas) (2023/C 63/61) Proceso kalba: anglų Šalys Ieškovė: XH, atstovaujama advokatės K. Górny-Salwarowska Atsakovė: Europos Komisija, atstovaujama M. Brauhoff, L. Hohenecker ir L. Vernier
Dalykas SESV 270 straipsniu grindžiamu ieškiniu ieškovė prašo, pirma, panaikinti 2020 m. lapkričio 24 d. Europos Komisijos sprendimą atsisakyti pakeisti duomenis jos asmens byloje, esančioje „Sysper 2“, patvirtintą 2021 m. birželio 16 d. sprendimu atmesti jos skundą, antra, panaikinti 2020 m. lapkričio 12 d.
Komisijos sprendimą neįtraukti jos vardo ir pavardės į pareigūnų, kurių pareigos paaukštintos 2020 m., patvirtintą 2021 m. birželio 8 d. sprendimu atmesti jos skundą, ir, trečia, atlyginti patirtą žalą.